Corsica

A Corsica, chjamata inizialmente Cirnu, hè un'isula di u Mare Terraniu induve hè a quarta isula più grande dopu à Sicilia, Sardegna è Cipru. Hè una cullettività territuriale è un paesi. Cumporta dui dipartimenti: a Corsica suprana in nordu è a Corsica suttana in meziornu. A lingua officiale hè u francese, poi a lingua di a populazione hè u corsu. A capitale amministrativa di l'isula hè Aiacciu (Ajaccio in francese, Aiaccio in talianu, Aghjacciu in dialettu aghjaccinu) è questa cità hè dinù a prefettura di u dipartimentu di a Corsica suttana. E grande cità di u dipartimentu sò Portivechju è Sartè. A prefettura di u dipartimentu di a Corsica suprana hè a cità di Bastia è a so agglumerazione hè a più grande di Corsica, cù e cumune di Furiani, U Borgu, Lucciana, Biguglia è Pietranera. Dinù, a cità di Bastia hè vicinu à u Capicorsu. E principale cità di Corsica suprana sò Corti è Calvi. A Corsica teni 8.680 km2 di superficia. Fra 1755 è 1769, l'isula era un paese indipendente. Etimulugia : Cirnu è Corsica Inizialmente l'isula si chjamava Cirnu da a supposta radice greca significhendu terra di e fureste. Dopu, hè stata chjamata Corsica da i Rumani, pà finalmente esse ufficialmente denuminata Corse da i francesi. Geografìa Rilievu A principale muntagna di a Corsica hè u monte Cintu incù 2 706 metri di altitudine. Idrografia U Golu hè u fiume più lungu di a Corsica. Qui hè una lista di i fiumi di Corsica : Storia A Storia di a Còrsica hè assai antica. Perfinu Omeru indu l'Udissea parla di a Còrsica, prova chì i Greci cunnoscevanu l'esistenza di l'isula. Si tratta per Umeru di u paese Lestrìgune: "Durante sei ghjorni, marighjamu senza richetu. U settimu ghjornu raghjunghjimu, ind'ù paese Lestrìgune, sottu u borgu di Lamos, l'alta Telèpila, duva omu vede u pastore chjamà u pastore : quandu l'unu accasa, un altru esce per risponde. Un omu scarangliatu guadagnarìa duie salari, l'unu pasculendu i boi,l'altru incù e pecure bianche ghjacchì i violi di u ghjornu custighjanu i violi di a notte. Entramu in u portu assai cunnusciutu di i marinari : una doppia tippale scuscesa è senza un ritagliu si eleva à l'attonzu, è duie capi lungarini l'unu di faccia à l'altru dinanzu à l'imboccu strangulanu a so bocca. A mo flotta penetra e si reca finu a u fondu, stumacati à rasu di stumacati, pà amarrassi l'unu accantu à l'altru. Micca u mareghju in quellu bofulu, micca u borru, micca una grinza, ignilocu a calma bianca. Eu solu mi fermu fora, incù u mo vascellu neru. Sottu u capu dell'imboccu mi affuna à a rocca : omu ùn vedeva micca a presenza di gregie ò di umani. Un ci era micca inlà un fumu chì si alzava da a tarra [...]" 725 : invasione di a Corsica da i Lombardi 754 : Carulu Magnu, diventatu rè di i Lumbardi, cede a Corsica à u Pappa 1077 : u Pappa Gregoriu VII cunfida l'amministrazione di a Corsica à u vescu di Pisa 1133 : i vescuvati sò spiccati in dui gruppi (unu per Genuva è une per Pisa) 1195 : istallazione di Gènuva in Bonifaziu 1268 : istallazione di Gènuva in Calvi 1284 : a Corsica diventa a proprietà di Genuva 1383 : fondazione di Bastia da Gènuva 1551 : Samperu Corsu occupa a Corsica incù i Turchi, per a Francia 1559 : trattatu di Cateau-Cambrésis, a Corsica hè resa à Gènuva 1594 : escita di a prima storia di Corsica 1725 : nascita di Pasquale Paoli 1730 : di decembre, a Corsica dichara a so indipendenza 1731 : e truppe imperiale scalanu in Corsica, dopu à dumanda di Genuva 1732 : pace di Corti, chì ùn serà micca respettata 1735 : 30 di ghjennaghju, dichjarazione d'indipendenza da a consulta d'Orezza 1735 : prima Custituzione corsa 1736 : Teodoru di Neuhoff diventa "rè di i Corsi" 1737 : convenzione di Versailles trà a Francia è Genuva 1738 : primu interventu francese 1747 : secondu interventu francese 1755 : u 14 di lugliu, Pasquale Paoli hè proclamatu "generale di a Nazione" da a consulta d'Orezza 1755 : seconda Custituzione corsa 1765 : apertura di l'Università di Corti 1768 : 15 di maghju, per via di u trattatu di Versaglia Genuva cede a Corsica à a Francia. A Corsica dichjara a guerra à a Francia 1768 : 9 d'ottobre, vittoria di e truppe di Pasquale Paoli annantu l'armata francese, durante a battaglia di U Borgu 1769 : 9 di maghju, disfatta di e truppe di Pasquale Paoli contru à l'armata francese, durante à battaglia di Ponte Novu 1769 : 13 di ghjugnu, Pasquale Paoli lascia a Corsica per a Grande Brittania 1769 : 15 d'aostu, nascita di Napulione Buonaparte in Aiacciu 1789 : l'Assemblea naziunale francese decreta ch'è « a Corsica face parte di l'Imperiu francese » 1790 : creazione di u dipartimentu di Corsica, avendu Bastia cum'è capitale 1793 : separazione di Corsica in dui dipartimenti, u Liamone è u Golu 1807 : morte di Pasquale Paoli 1821 : morte di Napulione Buonaparte annanta à l'isula di Santa Elena 1840 : viaghju di Prosper Mérimée in Corsica 1858 : 4 d'aostu : a lingua francese diventa a lingua officiale in Corsica 1942 : interventu talianu Cultura Lingua A lingua corsa hè una lingua parlata in Corsica. Cum'è una lingua rumanica hè dirivata da u latinu. Appartene à u gruppu italorumanicu è à u sottugruppu tuscanu, per quessa pudemu dì chì ci hè una grande sumiglianza cù u talianu (tuscanu litterariu), sopratuttu per e varietà cismuntiche. E varietà pumuntiche (taravese è sartinese) ani più in cumunu cù a lingua sarda o lingua gadduresa. A lingua corsa ùn hè micca a lingua ufficiale di Corsica – quella hè u francese – ma hè ricunnisciuta cum'è lingua rigiunale è pò esse usata à scola, à l'università è in l'amministrazione. Ci sò circa 250.000 à 400.000 locutori di u corsu (in Corsica, in u cuntinente di Francia è in Sardegna). Secondu i ultimi dati ci sò 100.000 locutori in Corsica. U numeru di locutori di u corsu hè in calata impurtante 'ssi ultimi anni, è diffati a lingua corsa hè cunsiderata da l'Unesco cum'è una lingua minacciata di sparizione. Liata à l'aghja italurumanica incù i so assai lingue rispettivamente dialetti, ancu u corsu cunnosce parechje varietà. Indu è accantu 'sse varianti ci sò altrettanti (è di più), si pò dì. U statutu di a lingua galluresa hè incerta: difatti, certi a cunsidereghjanu cum'è una varietà di corsu; per d'altri, hè una varietà di a lingua sarda; è infini, per d'altri, hè una lingua sputica, chì hà dinù parechje dialetti. Cum'è u sicilianu, u gadduresu s'assumiglia à u sartinesu, ma ci sò impurtante differenze di vucabulariu è di pronunzia. Di più a scrittura di u gadduresu hà e so regule proprie è hè differente di quella di u corsu. Corsu Supranu U corsu supranu hè parlatu in u nordu è centru di Corsica. I dialetti di u corsu supranu u bastiacciu, u capicursinu, u balaninu, u nïulincu, u curtinese, u venachese, u buzincu. Corsu Suttanu U corsu suttanu (pumuntincu) hè parlatu in u sudu di l'isula. I dialetti di u corsu suttanu u taravesu, u sartinesu, u portivechjacciu. Corsu Ligure I dialetti mischjati cù u Ligure: l'aghjaccinu, u calvese, u bunifazincu. Musica Pulifunie è Balli raprisentanu a musica Corsa, cume a Pizzica, un ballu chi esiste da luntanu. Strumenti Musicali Di Corsica A Caramusa A Cetera A Chitarra A Tammorra A Cialamella U Mandulinu A Tammuriata A Pirula A Pifana A Riberbula I Sunaglieri U Timpanu L'Urganettu Artisti Musica I Muvrini Diana Di L'Alba L'Arcusgi Caramusa Battista Acquaviva Tavagna Voce Ventu I Chjami aghjalesi Canta u Populu Corsu Litteratura In Lingua Corsa Marco Angeli, Ghjuvan Maria Arrighi, Ghjacumu Biancarelli, Marcu Biancarelli, Dumenicu Austinu Casanova, Ghjaseppu Maria Bonavita, Dumenicu Carlotti (Martinu Appinzapalu), Santu Casanova, Ghjuvan Maria Comiti, Rinatu Coti, Sebastianu Dalzeto, Bartulumeu Dolovici, Paulu Matteiu Della Foata, Paulu Desanti, Alain Di Meglio, Anton Francescu Filippini, Jean-Joseph Flori Ghjuvan Ghjaseppu Franchi, Ghjacumu Fusina, Prete Gentili (Anghjulu-Stefanu), Dumenicu Antonu Geronimi, Don-Joseph Giansily Ghjacumu Gregorj, Ghjuvan' Petru Lucciardi, Anton Liunardu Massiani, Ange-Mathieu Mezzadri, Ghjuvan Luigi Moracchini, Norbert Paganelli, Ugo Peretti, Bertino Poli, Michel Poli (A umbria è à sulia), Petru Rocca, Ghjuvan Teramu Rocchi, Ghjacumu Thiers. Ghjuvan Petru Ristori Econumia PIB per abitante U PIB per abitante in l'isule di u Mediterraniu in 2013, sicondu una statistica publicata da Eurostat (Unione Europea) di maghju 2015, si stabilisce di a siguente manera: Tassu di disimpiegu Eccu una cumparazione incù l'altre isule di u Mare Terraniu: Aeroporti In l'isula ci sò sette aeroporti civili è unu militaru: Aeroportu di Bastia Puretta Aeroportu d'Aiacciu Campu di l'Oru Aeroportu di Corti Aeroportu di Calvi Santa Catalina Aeroportu di Figari Aeroportu di Prupià Aeroportu di Ghisunaccia Aeroportu di Sulinzara (militaru) Università di Corsica Dominique Federici hè u presidente di l'Università di Corsica. Cullegamenti esterni Università di Corsica Ghjuventù Paolina Archiviu 2007-10-23 at the Wayback Machine Museu dipartimentale d'archeologia Ghjilormu Carcopino U Museu dipartimentale d'archeologia Ghjilormu Carcopino hè situatu annantu à a cumuna d'Aleria. Ci sò drentu e cullezzione d'archeologia, d'arte riligiosu è d'etnugrafia. U rispunsevule di u museu hè Ghjuvan'Claudiu Ottaviani. U museu si trova in u Forte Matra d'Aleria, à circa 70 kilomitri da Bastia è 120 kilomitri d'Aiacciu. Fiori U fiori di spusedda A falcinedda A malma U purrionu L'arba strega U rundonu A sammula U zafranu corsu A mosca cavaddina U cardu marinu L'arba bicchina A pecita L'arba pughjola U lattaghjolu L'ochjigrisgiu U piumbonu U balculu L'arba fratesca U muchju biancu A lattaredda L'arba di l'Ascinzioni U cinnaronu U sciuppuleddu I Grandi Venti di Corsica A Corsica hè esposta à mori venti, u ventu maestru essendu quantunqua u libecciu. U libecciu A lambata U gricali U livantu U maistrali U muntesu U punenti U sciroccu U sirenu U tarranu A tramuntana Note Referenze Wanderings in Corsica; its history and its heroes, Ferdinand Adolf Gregorovius (trad.), 1855 Eurostat: U PIB per abitante in e rigione di l'Unione Europea, maghju 2015 Da vede dinù Lingua corsa Fiori di Corsica Acelli di Corsica Ventu in Corsica Torre genuvese di Corsica Corsica: una puesia di Santu Casanova Luiggi Giafferi Elezzione territoriale Jérôme Ferrari Morra Nomi di l'abitanti di e cumune corse Ligami annantu à a reta A lingua corsa Situ di a prefettura di Corsica Università di Corsica A cultura corsa Ingurdizie in lingua corsa